2001/870/EY: Neuvoston päätös, tehty 3 päivänä joulukuuta 2001, puhdistettavaksi tarkoitetun raa'an ruokosokerin hankintaa koskevien sopimusten tekemisestä kirjeenvaihtona Euroopan yhteisön ja Barbadosin, Belizen, Kongon tasavallan, Fidžin, Guyanan yhteistoiminnallisen tasavallan, Norsunluurannikon tasavallan, Jamaikan, Kenian tasavallan, Madagaskarin tasavallan, Malawin tasavallan, Mauritiuksen tasavallan, Surinamin tasavallan, Saint Kitts ja Nevisin, Swazimaan kuningaskunnan, Tansanian yhdistyneen tasavallan, Trinidadin ja Tobagon, Ugandan tasavallan, Sambian tasavallan ja Zimbabwen tasavallan välillä sekä Euroopan yhteisön ja Intian tasavallan välillä



Virallinen lehti nro L 325 , 08/12/2001 s. 0021 - 0022



Neuvoston päätös, tehty 3 päivänä joulukuuta 2001, puhdistettavaksi tarkoitetun raa'an ruokosokerin hankintaa koskevien sopimusten tekemisestä kirjeenvaihtona Euroopan yhteisön ja Barbadosin, Belizen, Kongon tasavallan, Fidzin, Guyanan yhteistoiminnallisen tasavallan, Norsunluurannikon tasavallan, Jamaikan, Kenian tasavallan, Madagaskarin tasavallan, Malawin tasavallan, Mauritiuksen tasavallan, Surinamin tasavallan, Saint Kitts ja Nevisin, Swazimaan kuningaskunnan, Tansanian yhdistyneen tasavallan, Trinidadin ja Tobagon, Ugandan tasavallan, Sambian tasavallan ja Zimbabwen tasavallan välillä sekä Euroopan yhteisön ja Intian tasavallan välillä (2001/870/EY) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen lauseen kanssa, ottaa huomioon komission ehdotuksen, sekä katsoo seuraavaa: (1) AKT-EY-kumppanuussopimuksen liitteessä V olevassa AKT-sokeria koskevassa pöytäkirjassa nro 3(1) tarkoitettujen AKT-valtioiden ja Intian kanssa on käyty neuvotteluja niiden ehtojen määrittelemiseksi, joiden vallitessa näistä maista voidaan tuoda lisäkiintiön puitteissa raakaa ruokosokeria. (2) Sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(2) 26 artiklan 1 kohdassa säädetään, että Uruguayn kierroksen monenvälisten kauppaneuvottelujen yhteydessä tehdyistä sopimuksista johtuvat tariffikiintiöt on avattava ja hoidettava mainitun asetuksen 42 artiklassa säädetyn menettelyn mukaisesti annettuja yksityiskohtaisia sääntöjä noudattaen. (3) Asetuksen (EY) N:o 1260/2001 39 artiklan 3 kohdassa säädetään, että yhteisön puhdistamojen enimmäistarpeista puuttuvat määrät katetaan tuomalla erityistullein etuuskohteluun oikeutettua sokeria mainitun asetuksen 35 artiklassa tarkoitettujen valtioiden ja muiden valtioiden kanssa tehtyjen sopimusten mukaisesti. Näiden neuvottelujen tuloksena vahvistetun tariffikiintiön määrä vaihtelee eri AKT-maiden osalta, kun taas Intian osalta se on 10000 tonnia ja siihen sovelletaan vähimmäisostohintaa. Tullia ei kanneta, koska uusien kansallisten myönnytysten vuoksi AKT-maista tähän asti tuodut määrät alenevat ja takuuhintaan perustuvien tonnikohtaisten nettotulojen oletetaan pysyvän vakaina sokerin nykyisen markkinajärjestelyn viisivuotisena voimassaoloaikana. (4) Mainittujen neuvottelujen seurauksena on tehty sopimuksia, jotka kyseisten AKT-valtioiden hallitusten, Intian tasavallan ja yhteisön on vahvistettava. (5) Puhdistettavaksi tarkoitetun raa'an ruokosokerin tariffikiintiö olisi siten avattava, jotta AKT-EY-kumppanuussopimuksen liitteessä V olevassa pöytäkirjassa nro 3 tarkoitettujen AKT-valtioiden ja Intian tasavallan nykyinen markkinoillepääsy säilyy ennallaan. (6) Euroopan yhteisön ja pöytäkirjassa tarkoitettujen valtioiden sekä Euroopan yhteisön ja Intian tasavallan väliset puhdistettavaksi tarkoitetun raa'an ruokosokerin hankintoja koskevat kirjeenvaihtona tehdyt sopimukset olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta kirjeenvaihtona tehdyt puhdistettavaksi tarkoitetun raa'an ruokosokerin hankintaa koskevat sopimukset Euroopan yhteisön ja Barbadosin, Belizen, Kongon tasavallan, Fidzin, Guyanan yhteistoiminnallisen tasavallan, Norsunluurannikon tasavallan, Jamaikan, Kenian tasavallan, Madagaskarin tasavallan, Malawin tasavallan, Mauritiuksen tasavallan, Surinamin tasavallan, Saint Kitts ja Nevisin, Swazimaan kuningaskunnan, Tansanian yhdistyneen tasavallan, Trinidadin ja Tobagon, Ugandan tasavallan, Sambian tasavallan ja Zimbabwen tasavallan välillä sekä Euroopan yhteisön ja Intian tasavallan välillä. Sopimusten tekstit ovat tämän päätöksen liitteenä. 2 artikla Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa 1 artiklassa tarkoitetut sopimukset yhteisöä sitovasti. Tehty Brysselissä 3 päivänä joulukuuta 2001. Neuvoston puolesta Puheenjohtaja F. Vandenbroucke (1) EYVL L 195, 1.8.2000, s. 46. (2) EYVL L 178, 30.6.2001, s. 1.